open-index/open-wikipedia-markdown huggingface dataset:
Max Lundgren

**Max Lundgren** (22. maaliskuuta 1937 Landskronassa &ndash; 27. toukokuuta 2005 Malmössä) oli ruotsalainen kirjailija ja käsikirjoittaja, joka muun muassa kirjoitti *[[Harjuvaaran pallokerho]]* -kirjat (*Åshöjdens BK*). *Harjuvaaran pallokerho* -kirjoista hän käsikirjoitti myös sarjakuvaversion *Harjumäen sisu*, joka ilmestyi Buster-lehdessä, ja elokuvaversion, joka ilmestyi 1985. Myös toinen hänen kirjasarjansa sai sarjakuvaversion. *IFK Trumslagaren* ilmestyi suomenkielisessä Busterissa nimellä *Rummuttajat*.

Vuonna 2009 Lundgrenin nuortenromaani *Kultafarkut* ja siitä tehty televisiosarja *Pojken med guldbyxorna* (1975) pääsivät mukaan kirjaan *Tusen svenska klassiker*, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.

Lundgrenille myönnettiin Astrid Lindgren -palkinto vuonna 1991.

## Teoksia
* Harjuvaara-kirjat
** Harjuvaaran pallokerho (*Åshöjdens bollklubb*, suomeksi 1969)
** Harjuvaara nousee (*Åshöjden går vidare*, suomeksi 1970)
** Maaleja, Harjuvaara! (*Kris i Åshöjdens BK*, suomeksi 1970)
** Harjuvaara karsii (*Åshöjden i kvalet*, suomeksi 1973)
* IFK Trumslagaren -kirjat
** IFK Trumslagaren, 1972
** IFK Trumslagaren och Lillis, 1973
** IFK Trumslagaren och Chris, 1975
** IFK Trumslagaren och Lasse, 1979
** IFK Trumslagaren och Jack, 1981

## Lähteet

## Aiheesta muualla
*
Häkä Virtanen

**Heikki ”Häkä” Atte Virtanen** (s. 4. syyskuuta 1953 Helsinki) on suomalainen basisti. Virtanen on Gramexin tilastojen mukaan Suomen kolmanneksi eniten levyttänyt studiomuusikko, jolla oli vuonna 2008 tilillään 4&nbsp;922 levytystä.

Virtanen alkoi soittaa Mosaic-yhtyeessä vuonna 1968 ollessaan vasta 14-vuotias. Topmostin basisti Heimo ”Holle” Holopainen antoi Virtaselle lempinimen ”Häkä”. Holopaisen ansiosta Virtanen sai kiinnityksen Soulset-yhtyeeseen kesällä 1968 Matti Bergströmin lähdettyä siitä. Tuona vuonna Virtanen soitti myös ensi kertaa levyllä. Seuraava kesä meni Danny-show’ssa ja kaksi seuraavaa Markku Aron taustayhtyeessä.

Ammattimuusikon ura käynnistyi varsinaisesti vuonna 1972 Tasavallan Presidentissä, kuten myös kontrabasso-opinnot Helsingin konservatoriossa. Tasavallan Presidentin hajottua 1975 Virtanen alkoi soittaa erityisesti iskelmämusiikkiartistien levytyssessioissa ja työskenteli tuon ajan keskeisten iskelmätuottajien kanssa.

Vuonna 1986 Virtanen suoritti musiikkitieteen loppututkinnon ja keskittyi entistä enemmän jazzmusiikkiin. Hän sai Suomen Jazzliiton Yrjö-palkinnon vuonna 1987. 1990-luvulla Virtanen soitti muun muassa *[[BumtsiBum!]]*-ohjelman studio-orkesterissa. Tällä hetkellä hän kuuluu muun muassa *Aboriginal Pig Band* -kokoonpanoon. Suomen Big Band -yhdistys, Suomen pop- ja jazzarkisto, sekä Imatra Big Band Festival nimesivät Virtasen vuoden 2012 jazzlegendaksi numero 23.

Virtaselle myönnettiin taiteilijaeläke vuonna 2014.

## Lähteet

## Aiheesta muualla
* Aboriginal Pig Bandin sivut 
* 
* 
* 
*
Carl Armfelt

**Carl Armfelt** (s. 12. marraskuuta 1956 Helsinki) on suomalainen säveltäjä. Hän opiskeli Einojuhani Rautavaaran ja Osmo Lindemanin johdolla.

Armfeltin teoksia on esitetty useissa Euroopan maissa ja Brasiliassa. Hänen tuotantoonsa kuuluu muun muassa kamarimusiikkia sekä teoksia kuorolle. 

## Lähteet

## Aiheesta muualla
* Suomalaisen musiikin tiedotuskeskus
Kaurapuuro

**Kaurapuuro** on puuro, jota nautitaan yleensä aamiaiseksi. Sitä syödään etenkin Pohjoismaissa, Baltiassa, Venäjällä, Skotlannissa ja Irlannissa. Kaurapuuro on mielletty olennaisesti skotlantilaiseksi ruoaksi.

Yli 40 prosenttia suomalaisista syö päivittäin puuroa.

## Valmistus
Puuro keitetään yleensä kaurahiutaleista joko maitoon tai veteen. Se voidaan valmistaa myös kaurasuurimoista

Puurosta tulee maittavinta, kun se haudutetaan hitaasti miedolla lämmöllä. Jos puuroa hämmennetään voimakkaasti keittämisen aikana, sen tärkkelykset muodostavat pitkiä ketjuja (sama ilmiö kuin taikinan sitko) ja siitä tulee venyvää liisteriä. Myös puuron nesteen lämpötilalla on merkitystä. Mikäli hiutaleet lisätään kiehuvaan nesteeseen, ne jäävät irtonaisemmiksi. Kylmään nesteeseen lisättynä ne liisteröityvät enemmän.

## Ravintosisältö
Kaurapuurossa on hieman kuituja, joista liukoisella beetaglukaanilla on kolesterolia alentava vaikutus. Yhdessä kaurapuuroannoksessa on noin kolmasosa suositellusta beetaglukaanitarpeesta.

Annospakkauksesta keitetyssä valmiiksi maustetussa pikapuurossa saattaa olla jopa 6 grammaa lisättyä sokeria.

Yksi kaurapuuroannos painaa noin 280 grammaa. Tavallisista kaurahiutaleista veteen keitetyn kaurapuuron energiaravintoaineet, ja merkittävimmät vitamiinit ja kivennäisaineet 100 grammaa kaurapuuroa kohden:

päivittäisen saannin vertailuarvo (aikuiset)

Lähde: 

## Lähteet

## Aiheesta muualla
Margriet de Moor

**Margriet de Moor** (oikealta nimeltään *Margaretha Antonette Neefjes*, s. 21. marraskuuta 1941) on alankomaalainen kirjailija. 

Ennen kirjallista uraansa de Moor toimi klassisena laulajana ja pianistina. Suomessa hänet tunnetaan parhaiten kahdeksannesta romaanistaan *Kreutzersonaatti* (*Kreutzersonate*, 2001; suom. Titia Schuurman, Like 2004). *Kreutzersonaatti* on muusikko- ja avioliittoromaani. Sen esikuvana on toiminut Leo Tolstoin samanniminen novelli. Kun Tolstoita on innoittanut Beethovenin sonaatti, de Moorin romaanin taustalla soi Janáčekin samanniminen musiikkiteos.

## Aiheesta muualla
Korvapuusti

**Korvapuusti** (ruotsinsuomeksi myös kanelipulla) on kanelilla, sokerilla ja voilla täytetty pulla. Ylimääräinen rasva täytteessä lisää sen säilyvyyttä tavalliseen vehnäpullaan verrattuna.

Korvapuusteja leivotaan löysähköstä, usein kardemummalla maustetusta leivinhiivalla kohotetusta vehnätaikinasta. Taikina kaulitaan levyksi ja voidellaan voilla, jonka päälle sirotellaan kanelia ja sokeria. Levy rullataan kääretortun tapaan ja tämän jälkeen leikellään vinoon viipaleiksi. Viipaleet nostellaan pellille vino leikkauspinta ylöspäin, minkä jälkeen painetaan sormilla pullan keskelle. Tämä aiheuttaa korvapuustin leviämisen, ja sen myötä korvapuustin korvamainen rakenne pääsee esille. Tämän jälkeen korvapuustit kohotetaan, voidellaan kananmunalla, ripotellaan raesokeria päälle ja paistetaan uunissa.
Kardemumman voi hyvin jättää pois taikinasta.

Suomessa vietetään kansallista korvapuustipäivää vuosittain 4. lokakuuta. Tapa on lainattu Ruotsista, jossa on vietetty *Kanelbullens dag* -päivää vuodesta 1999 lähtien.

## Lähteet

## Aiheesta muualla

* Kanelbullensdag – sivusto 
* Suomen Hiiva 
* Kotikokki.net
* Myllyn Paras
Silmukkamenetelmä

**Silmukkamenetelmä** (myös **silmukkavirtamenetelmä**) on eräs sähköisten virtapiirien ja verkkojen ratkaisuun liittyvä systemaattinen menetelmä. Silmukkamenetelmässä käytetään Kirchhoffin jännitelakia ja tällöin saadaan selvitettyä virtapiirin silmukoissa kulkevat virrat.
*Nähdään virtapiiri moniruutuisena ikkunana ja merkitään joka ruutuun silmukkavirta \bar{I}_A, \bar{I}_B...\bar{I}_n 
*Joka ruudulle kirjoitetaan oma jänniteyhtälö ja ratkaistaan silmukoissa kulkevat virrat.
*Ruuduille yhteisten komponenttien resistanssi/impedanssi pitää huomioida molempien silmukkavirtojen osalta.
*Silmukkavirran kiertosuunnan saa valita vapaasti.

## Laskuesimerkki
Selvitetään piirissä kulkevat silmukkavirrat sekä haaroissa kulkevat yksittäiset virrat.
*Esimerkissä oletetaan vaihtovirtalähteiden toimivan samalla taajuudella: eri nimellistaajuuksisille virtalähteille ei menetelmää voi suoraan soveltaa.
*Laskuesimerkki pätee myös tasavirtapiireille.

*Kirjoitetaan jokaiselle ruudulle oma jänniteyhtälö:
\bar{E}_1=\bar{I}_A \cdot(\bar{Z}_1+\bar{Z}_2)-\bar{I}_B\cdot\bar{Z}_2

\bar{E}_3=-\bar{I}_A \cdot\bar{Z}_2+\bar{I}_B\cdot(\bar{Z}_2+\bar{Z}_3)-\bar{I}_C\cdot\bar{Z}_3

-\bar{E}_4-\bar{E}_3=-\bar{I}_B \cdot\bar{Z}_3+\bar{I}_C\cdot(\bar{Z}_3+\bar{Z}_4)
*Nyt voidaan ratkaista silmukkavirrat \bar{I}_A, \bar{I}_B ja \bar{I}_C
*Yksittäisten haarojen virrat voidaan laskea seuraavasti:
\bar{I}_1=-\bar{I}_A

\bar{I}_2=\bar{I}_A-\bar{I}_B

\bar{I}_3=\bar{I}_B-\bar{I}_C

\bar{I}_4=-\bar{I}_C

 
*Mikäli virran arvoksi tulee negatiivinen luku, tarkoittaa se sitä, että virran todellinen kulkusuunta on vastakkainen piiriin merkitylle.

## Muita virtapiirien laskentamenetelmiä
*Nortonin menetelmä
*Theveninin menetelmä
*Kirchhoffin laskentamenetelmä
*Tähtipistepotentiaalimenetelmä
*Solmumenetelmä

## Lähteet
* 
* 
* 
* 
* 

## Kirjallisuutta
* 

## Aiheesta muualla
* http://www.ct.tkk.fi/courses/ca1/PDF/color/week04.pdf TKK:n Piirianalyysin peruskurssin luentokalvot
The Rocky Horror Picture Show

**The Rocky Horror Picture Show** on Jim Sharmanin ohjaama musikaalielokuva vuodelta 1975. Elokuvan pääosia esittävät Tim Curry, Barry Bostwick sekä Susan Sarandon. Valmistuttuaan  elokuva sai ristiriitaisen vastaanoton. Vuonna 1976 sitä alettiin esittää ns. midnight screeningeissä, joiden myötä elokuvasta muodostui kultti-ilmiö, ja sitä esitetään Yhdysvalloissa edelleen. Usein myös ns. shadow cast esittää elokuvan pukeutuneina sen hahmoiksi elokuvan pyöriessä taustalla.

Elokuva perustuu *[[The Rocky Horror Show]]* -näytelmään, jota esitettiin Lontoossa vuonna 1973, ja myöhemmin Los Angelesissa sekä Broadwaylla vuosina 1974 ja 1975. Elokuvassa Bradin ja Janetin roolit menivät amerikkalaisnäyttelijöille Twentieth Century Foxin toiveesta; muut teatterituotannossa olleet uusivat roolinsa.

Elokuvalla on vuonna 1977 perustettu fanikerho, The Rocky Horror Picture Show Fanclub, jota johtaa sen perustaja Sal Piro.

## Rooleissa

## Musikaalinumerot
# ”Science Fiction/Double Feature” - Huulet
# ”Dammit Janet” - Brad, Janet ja kuoro
# ”Over At The Frankenstein Place” - Brad, Janet, Riff Raff ja kuoro
# ”The Time Warp” - Riff Raff, Magenta, Columbia, Kriminologi ja kuoro
# ”Sweet Transvestite” - Tri.Furter
# ”Sword Of Damocles” - Rocky Horror ja kuoro
# ”I Can Make You A Man” - Tri.Furter ja kuoro
# ”Hot Patootie” - Bless My Soul” - Eddie ja kuoro
# ”I Can Make You A Man (repriisi)” - Tri.Furter, Janet ja kuoro
# ”Touch-a, Touch-a, Touch-a, Touch Me” - Janet, Magenta, Columbia, Tri.Furter, Rocky Horror, Brad ja Riff Raff
# ”Eddie” - Tri Scott, Kriminologi, Tri.Furter, Janet, Eddie, Columbia, Magenta, Rocky Horror, Brad ja Riff Raff
# ”Planet Schanet, Janet” - Tri.Furter, Tri. Scott, Brad ja Janet
# ”Rose Tint My World” - Columbia, Rocky Horror, Brad ja Janet
# ”Fanfare/Don´t Dream About It” - Tri.Furter ,Tri.Scott, Brad, Janet ja kuoro
# ”Wild And Untamed Thing” - Furter, Riff Raff ja kuoro
# ”I´m Going Home” - Furter ja kuoro
# ”Super Heroes” - Brad, Janet, Kriminologi ja kuoro
# ”Science Fiction/Double Feature (repriisi)” - Huulet

## Aiheesta muualla
* 
* http://www.rockyhorror.com/ 
* Opas yleisön osallistumista varten
Marko Kiprusoff

**Marko Kristian Kiprusoff** (s. 6. kesäkuuta 1972 Turku) on suomalainen entinen jääkiekkoilija, maailmanmestari ja olympiamitalisti. Kiprusoff oli pelipaikaltaan puolustaja, ja hänet tunnettiin erityisesti syöttötaidostaan ja rannelaukauksestaan.

## Pelaajaura
Kiprusoff aloitti uransa Turun Palloseuran riveissä. Vuonna  Montreal Canadiens varasi hänet NHL-liigaan varaustilaisuuden kolmannella kierroksella numerolla 70. Vuonna 1995 Kiprusoff oli mukana voittamassa MM-kultaa Suomen joukkueessa, samoin hän oli Lillehammerin olympiapronssijoukkueessa 1994 ja voittamassa MM-hopeaa 1994, 1998, 1999 ja 2001. Suomen World Cup -joukkueessa hän oli 1996.

NHL:ssä Kiprusoff pelasi kauden 1995–1996 Canadiensissa sekä myöhemmin kauden kauden 2001–2002 New York Islandersissa, mutta kummallakaan kerralla hän ei pystynyt vakiinnuttamaan paikkaansa NHL-joukkueessa. Maalitili Kiprusoffilta jäi NHL:ssä kokonaan avaamatta. Muutaman kiertolaisvuoden jälkeen Kiprusoff palasi jälleen TPS:aan.

Tammikuussa 2011 Kiprusoff teki sopimuksen unkarilaisseura Budapest Starsin kanssa.
Kesällä 2011 Kiprusoff teki 1+1-vuotisen sopimuksen II divisioonassa pelaavan PaKan kanssa. Sopimuksen mukaan Kiprusoff sekä pelaa että toimii kakkosvalmentajana joukkueessa. 31. tammikuuta 2012 Kiprusoff teki loppukauden mittaisen lainasopimuksen Mestiksessä pelaavan KooKoon kanssa. Kiprusoff pelasi KooKoon kanssa myös kaudella 2012–2013. Seuraavalla kaudella Kiprusoff pelasi vielä uransa viimeiset neljä ottelua Kuusamossa ennen lopettamispäätöstään. 

## Valmennusura
Pelaajauransa jälkeen Kiprusoff toimi Miika Elomon aisaparina ensin TPS:n A-junioreiden ja sitten myös edustusjoukkueen valmennusryhmässä.

## Muuta
Marko Kiprusoff on jääkiekkomaalivahti Miikka Kiprusoffin isoveli.

## Tilastot

## Lähteet
* 
* 

### Viitteet

## Aiheesta muualla
*Marko Kiprusoff nhlfinns.com:ssa
*Kiprusoffin tiedot Jääkiekkomuseon sivuilla.
Amadou Dia Ba

**Amadou Dia Ba** (s. 22. syyskuuta 1958 Dakar, Senegal) on senegalilainen entinen 400 metrin aitajuoksija. Hänen paras saavutuksensa aitajuoksussa oli hopeamitali 1988 Soulin olympialaisissa omalla ennätysajallaan 47,23. Hän on edelleen maansa ainoa olympiamitalisti.

Helsingin MM-kisoissa 1983 Amadou Dia Ba oli seitsemäs ajalla 49,61 ja Rooman MM-kisoissa 1987 viides ajalla 48,37. 1985 sisäratojen MM-kisoissa Pariisissa hän juoksi 400 metrin sileällä neljänneksi ajalla 46,94. Los Angelesin olympialaisissa 1984 hän sijoittui 400 metrin aitajuoksussa viidenneksi.

## Lähteet

## Aiheesta muualla
*
Amy Mbacke Thiam

**Amy Mbacke Thiam** (s. 10. marraskuuta 1976) on senegalilainen juoksija ja maailmanmestari, päämatkanaan 400 metriä.

Amy Mbacke Thiam oli mukana aikuisten arvokisoissa jo 1999 Sevillan MM-kisoissa, joissa hän karsiutui välierissä. Samoin kävi myös 2000 Sydneyn olympialaisissa.

Kuitenkin seuraavana vuonna, 2001 Edmontonin MM-kisoissa Thiam voitti kultamitalin maansa uudella ennätysajalla ja silloisella maailman kauden kärkiajalla 49,86. Kaksi vuotta myöhemmin Pariisin MM-kisoissa hän saavutti pronssia voiton mennessä Meksikon Ana Guevaralle. 

Ateenan olympialaisissa 2004 Thiamin kisataival kuitenkin katkesi jo alkueriin. 2005 Helsingin MM-kisoissa hän pääsi loppukilpailuun, mutta jäi kahdeksanneksi. Osakan MM-kisoissa 2007 hän karsiutui jo alkuerissä ajalla 54,31.

Syyskuussa 2007 Senegalin yleisurheiluliitto langetti Thiamille vuoden kilpailukiellon sopimattomista kommenteista Osakan MM-kisoissa. Kilpailukielto esti hänen osallistumisensa Pekingin olympialaisiin 2008. Berliinin MM-kisoissa 2009 hän karsiutui välierissä ajalla 51,70.

Maailmanmestaruudesta huolimatta Thiam ei ole olympialaisissa kertaakaan saanut mitalin eikä myöskään koskaan selvinnyt finaaliin, hänen parhaakseen jäi 12 sija Sydneyssä vuonna 2000.

## Henkilökohtaiset ennätykset
* 200 m: 23,10 (-0,7), Doha, 13. toukokuuta 2005
* 300 m: 36,37, Sydney, 14. syyskuuta 2000
* 400 m: 49,86, Edmonton, 7. elokuuta 2001

## Lähteet

## Aiheesta muualla
*
James Clark Ross

**James Clark Ross** (15. huhtikuuta 1800 – 3. huhtikuuta 1862) oli brittiläinen merivoimien upseeri ja tutkimusmatkailija. Hän tutki pohjoisnapaa setänsä Sir John Rossin ja Sir William Edward Parryn kanssa, ja myöhemmin hän johti omia retkiä Etelänapamantereelle.

Ross syntyi Lontoossa. Hän astui merivoimiin vuonna 1812 John Rossin alaisuuteen, jonka kanssa hän teki ensimmäisen arktisen tutkimusmatkansa luoteisväylän löytämiseksi vuonna 1818. Vuosina 1819–1827 hän otti osaa neljään arktiseen tutkimusmatkaan Parryn alaisuudessa, ja vuosina 1829–1833 jälleen setänsä alaisuudessa. 1. kesäkuuta 1831 he löysivät maan magneettisen pohjoisnavan.

Vuonna 1834 Ross kohosi kapteeniksi, ja vuodesta 1835 vuoteen 1838 hän tutki maapallon magneettikentän vaihtelua. Vuosina 1839–1843 hän komensi aluksia HMS ''Erebus'' ja HMS ''Terror'' eteläisillä merialueilla, kartoittaen suurimman osan Etelänapamantereen rantaviivasta. Vuonna 1841 hän löysi Rossinmeren, Victorianmaan ja tulivuoret Mount Erebus ja Mount Terror.

Rossin palatessa hänet lyötiin ritariksi vuonna 1844, ja hän sai korkea-arvoisen ranskalaisen kunniamerkin. Vuonna 1847 hän julkaisi kirjan nimeltä *A Voyage of Discovery and Research to Southern and Antarctic Regions*. Hänet valittiin kuninkaalliseen tiedeseuraan vuonna 1848. Samana vuonna hän teki viimeisen tutkimusretkensä, toimien HMS ''Enterprise''n kapteenina. Hän kuoli Aylesburyssä.

Sininen muistokilpi osoittaa Rossin kotia Lontoon Blackheathissa.

Hänen mukaansa on nimetty brittiläinen etelänapalaiva *[[James Clark Ross (laiva)|James Clark Ross]]* ja Rossin jäähylly etelänapamantereella.

Rossin kraatteri kuussa on nimetty yhteisesti James Clarkin ja Frank Elmoren mukaan.

## Lähteet
* 

### Viitteet

## Aiheesta muualla
Willis Tower

**Willis Tower** (ent. **Sears Tower**) on Chicagossa Yhdysvalloissa sijaitseva 442-metrinen pilvenpiirtäjä. Se on kaupungin korkein ja Yhdysvaltain kolmanneksi korkein rakennus. Rakennuksen suunnitteli Skidmore, Owings and Merrill.

Rakennus valmistui vuonna 1973, ja se oli maailman korkein rakennus. Se on saanut energiaystävällisyydestään platinatason LEED-sertifikaatin vuonna 2019.

## Rakennus
Willis Tower sijaitsee Chicagossa Yhdysvalloissa osoitteessa 233 South Wacker Drive. Rakennuksen pinta-ala on noin 400&nbsp;000 neliömetriä. Rakennuksessa on yhteensä 111 kerrosta, joista 108 sijaitsee maan päällä ja loput maan alla. Rakennus on valmistettu kokonaisuudessaan teräksestä. 

Willis Tower oli maailman korkein rakennus 1974–1998. Se on saanut energiaystävällisyydestään platinatason LEED-sertifikaatin vuonna 2019.

## Historia
Yhdysvaltalainen tavarataloketju Sears, Roebuck and Company oli vuonna 1969 maailman suurin jälleenmyyntiyritys, ja sillä oli noin 350&nbsp;000 työntekijää. Ketju tarvitsi toimistotilan työntekijöilleen, ja rakennuksen arkkitehdiksi valittiin Skidmore, Owings and Merrill. Tornin sijaintiin valittiin siten, että se on mahdollisimman lähellä rautateitä ja isoja maanteitä yrityksen työntekijöiden hyödyksi. Rakennusinsinööri Fazlur Khan sai tehtäväkseen suunnitella rakenteen, joka voittaa tuulen ja painovoiman aiheuttamat ongelmat.

Rakennuksen perustukset aloitettiin elokuussa 1970. Rakennustyöt päättyivät kolmen vuoden kuluttua toukokuussa 1973, ja niihin osallistui noin 2&nbsp;000 työntekijää. Sears Towerista tuli valmistuttuaan maailman korkein rakennus. Rakennukseen lisättiin televisioantennit 1982. Alkuperäinen tornin pääkäyttäjä Sears, Roebuck and Company vetäytyi rakennuksesta vuonna 1995. Rakennuksen nimi muutettiin Willis Toweriksi 16. heinäkuuta 2009. Samana vuonna rakennuksen 103. kerrokseen rakennettiin uusi näköalatasanne.

Vuonna 2015 Blackstone Group osti Willis Towerin 1,3&nbsp;miljardilla dollarilla. Tornissa tehtiin vuosina 2017–2022 remontti, jolloin rakennukseen asennettiin esimerkiksi kattoterassi.

## Käyttö
Willis Towersissa toimii yli sata yritystä, johon lukeutuu muun muassa erilaisia vakuutus-, laki- ja rahoituspalveluita. Rakennus on suosittu matkailunähtävyys, ja 103. kerroksen näköalatasanteella vierailee vuosittain 1,6 miljoonaa ihmistä. Näköalatasanteelta voi nähdä selkeällä säällä neljään osavaltioon, jotka ovat Indiana, Wisconsin, Michigan ja Illinois.

## Lähteet

## Aiheesta muualla

* Rakennuksen verkkosivusto
Jukka Pekkarinen

**Jukka Jalmari Pekkarinen** (s. 25. elokuuta 1947 Kinnula) on suomalainen taloustieteilijä. Hän on toiminut Jyväskylän yliopiston kauppakorkeakoulun Professor of Practice -tehtävässä 1. huhtikuuta 2015 alkaen. Pekkarinen työskenteli valtiovarainministeriön ylijohtajana ja kansantalousosaston osastopäällikkönä marraskuusta 2011 elokuuhun 2015. Hän on Helsingin yliopiston taloustieteen dosentti.

Koulutukseltaan Pekkarinen on valtiotieteen tohtori. Hän väitteli kansantaloustieteestä vuonna 1979 Helsingin yliopistossa. Vuosina 1991–2006 Pekkarinen toimi Palkansaajien tutkimuslaitoksen johtajana. Hän teki muun muassa selvityksen kuntien saamasta valtionavuista ja ehdotti, että kunnat vastaisivat yhä enenevässä määrin menoistaan kunnallisveroista saatavilla varoilla valtionavun sijaan.

Vuodesta 2006 Pekkarinen toimi valtiovarainministeriön ylijohtajana. Toukokuusta 2010 lokakuuhun 2011 hän toimi talousasioiden alivaltiosihteerinä ja talousneuvoston sihteeristön päällikkönä valtioneuvoston kansliassa. Pekkarinen on lisäksi ollut jäsen ja varapuheenjohtaja Euroopan unionin talouskomiteassa. Hän on toiminut sekä Paavo Lipposen että Eero Heinäluoman talousneuvonantajana. Vuonna 2013 Jukka Pekkarinen sai Eino H. Laurila -kansantulomitalin.

Pekkarinen on kirjoittanut Pekka Sutelan ja sittemmin Matti Pohjolan kanssa taloustieteen perusoppikirjan, jonka eri versioita on käytetty suomalaisissa korkeakouluissa ja yliopistoissa 1980-luvun alusta alkaen.

## Teokset
* 
* 
* 

## Lähteet

## Aiheesta muualla
* Taloustieteilijä: Nousukausi tulee kuin varas yöllä – hallituksilta loppuu kantti tehdä talouspäätöksiä
* Pekkarisen kotisivu Jyväskylän yliopiston kauppakorkeakoulun verkkosivulla
Malice Mizer

**Malice Mizer** (マリス・ミゼル; Marisu Mizeru) on japanilainen vuonna 1992 perustettu visual kei -yhtye. Yhtyeen musiikki on sekoitus monia tyylilajeja, kuten rockia, metallimusiikkia, klassista musiikkia, poppia, elektronisia soundeja ja monia muita eri tyylejä. Tyyli on hyvin tärkeä osa Malice Mizeriä. Sen kitaristi Mana on yksi Gothic Lolita -tyylin luojista.

Yhtye ei nykyisin toimi aktiivisesti, vaan sen jäsenet työskentelevät omien soolouriensa kanssa. Malice Mizer on kuitenkin vielä virallisesti olemassa.

## Jäsenet

### Viimeisin kokoonpano
* Klaha – laulu
* Mana – kitara
* Közi – kitara
* Yu~ki – basso

### Entiset jäsenet

* Gackt – laulu, piano (eronnut 1999)
* Kami – rummut (edesmennyt 1999)
* Tetsu – laulu (eronnut 1994)
* Gaz – rummut  (eronnut 1993)

## Diskografia

### Studioalbumit

* memoire (1994)
* Memoire DX
* Voyage ~sans retour~ (1996)
* merveilles (1998)
* 薔薇の聖堂 (Bara no Seidou) (2000)

### Singlet

* 麗しき仮面の招待状 (Uruwashiki kamen no shoutaijou) (1995)
* ma chérie ～愛しい君へ～ (ma chérie ~itoshii kimi e~) (1996)
* 月下の夜想曲 (Gekka no yasoukyoku) (1997)
* ヴェル・エール ～空白の瞬間の中で～ (Verte・Aile ~kuuhaku no toki no naka de) (1997)
* au revoir (1997)
* ILLUMINATI [ P-type ] (1998)
* Le ciel ～空白の彼方へ～ (Le ciel ~kuuhaku no kanata he) (1998)
* 再会の血と薔薇 (Saikai no Chi to Bara ) (1999)
* 虚無の中での遊戯 (Kyomu no naka de no yuugi) (2000)
* 白い肌に狂う愛と哀しみの輪舞 (Shiroi hada ni kuruu ai to kanashimi no rondo) (2000)
* Gardenia (2001)
* Beast of Blood (2001)
* 真夜中に交わした約束～薔薇の婚礼～ (Mayonaka no kawashita yakusoku~bara no konrei~) (2001)
* Garnet～禁断の園へ～ (Garnet~kindan no sono he) (2001)

## Aiheesta muualla
* Virallinen kotisivu
* Midi:Nette (levy-yhtiö)
Neuvostoliiton presidentti

**Neuvostoliiton presidentti**, virallisesti **Sosialististen neuvostotasavaltojen liiton presidentti** (), oli Neuvostoliiton valtionpäämies 15. maaliskuuta 1990 – 25. joulukuuta 1991.

Mihail Gorbatšov oli ensimmäinen ja ainoa viran haltija sekä samanaikaisesti Neuvostoliiton kommunistisen puolueen pääsihteeri. Hänet valitsi Neuvostoliiton kansanedustajien kongressi eikä hänellä ollut vastaehdokkaita. Hän erosi pääsihteerin virasta vuoden 1991 Neuvostoliiton vallankaappausyrityksen jälkeen.

Virka oli sekoitus Yhdysvaltain ja Ranskan presidenttien virkoja.

Maan johtaja oli ennen presidenttiä Neuvostoliiton korkeimman neuvoston presidiumin puheenjohtaja. Lain mukaan presidentti oli tarkoitus valita suoralla kansanvaalilla, mutta ensimmäisen presidentin valinnasta vastasi poikkeuksellisesti Neuvostoliiton kansanedustajien kongressi.

Neuvostoliiton varapresidenttinä toimi Gennadi Janajev vallankaappausyritykseen asti. Janajev johti vallankaappausta ja toimikin virkaatekevänä presidenttinä kolme päivää. Kun vallankaappaus oli kukistettu, Janajev pidätettiin.

## Lähteet
Pac Brothers

**Pac Brothers** on Skitso Productionsin kehittämä tasohyppelypeli. Peli julkaistiin Microsoft Windowsille vuonna 2003. Peli on omalaatuinen sekoitus *[[Pac-Man]]ia* ja *[[Bubble Bobble]]a*, jossa yhdestä kahteen pelaajaa ohjaa pallomaista sankarihahmoaan läpi sata huonetta käsittävän tornirakennelman, keräten erilaisia aarteita ja kamppaillen eriskummallisia hirviöitä vastaan – lopullisen tavoitteen ollessa ilkeän velhon kukistaminen tornin sadannessa kerroksessa.

Pelissä on sata kenttää (kerrosta) ja kaksinpelimahdollisuus. Peli julkaistiin alun perin sharewarena ja siitä on jaossa myös rajoitettu kokeiluversio. Kokeiluversiossa pääsee testaamaan pelin 25 ensimmäistä kenttää, ja muiden rajoitusten ohella se ei sisällä kaksinpelimahdollisuutta. Shareware-version hinta oli Suomessa kymmenen euroa tai vaihtoehtoisesti kymmenen Yhdysvaltain dollaria. Peliä ei voi enää ostaa. Pelin kokoversio julkaistiin freewarena 28. tammikuuta 2012.

## Katso myös
* Mine Bombers
Kappeliseurakunta

**Kappeliseurakunnaksi** kutsutaan Suomessa nykyään emäseurakunnan yhteyteen perustettua aluetta, jonka asioita hoitaa alueelta valittu kappelineuvosto.

## Perustaminen

Kappeliseurakunnan muodostamisesta voidaan päättää mm. kun emäseurakunnan laajuus ja suuret etäisyydet puoltavat sen perustamista. Myös esimerkiksi kahden seurakunnan yhdistyessä voidaan päättää, että toinen seurakunnista jatkaa kappeliseurakuntana.

Kirkkolainsäädännön mukaan kappeliseurakunnan perustamisesta ja sen ohjesäännöstä päättää kirkkovaltuusto tai seurakuntaneuvosto, jonka jälkeen päätös on vahvistettava tuomiokapitulissa. 

Perustetun kappeliseurakunnan ohjesäännössä on oltava määräykset kappeliseurakunnan nimestä ja seurakunnan alueen rajoista sekä kappelineuvoston kokoonpanosta, tehtävistä ja toiminnasta.

## Kappeliseurakunnan pappi

Kappeliseurakuntaan osoitetaan yleensä oma pappi. Perinteisesti kappeliseurakunnan pappia on kutsuttu kappalaiseksi. Koska kappalainen on virkanimike, kappeliseurakunnassa ei tarvitse välttämättä olla juuri kappalaisen virkaa. Toinen vaihtoehto on osoittaa kappeliseurakuntaan seurakuntapastori.

Kappeliseurakunnan kappalainen tai muu kappeliseurakunnan pappi on kappelineuvoston jäsen virkansa puolesta.

## Hallinto

Kappeliseurakunnassa asioita hoitavan kappelineuvoston valitsee kirkkovaltuusto tai seurakuntaneuvosto kappeliseurakunnan alueella asuvista seurakunnan jäsenistä. Virkansa puolesta neuvostoon kuuluu kappeliseurakunnan kappalainen tai joku muu kappeliseurakunnan pappi.

Emäseurakunnan kirkkoherralla ja kirkkoneuvoston tai seurakuntaneuvoston keskuudestaan valitsemalla jäsenellä on oikeus osallistua neuvoston kokouksiin, missä hän voi ottaa osaa keskusteluun mutta ei päätöksentekoon.

Kappeliseurakunta saa toimintavaransa emäseurakunnan myöntämistä varoista.

## Kappeliseurakunnat historiassa
Paitsi nykyisenä kirkkojärjestyksen käsitteenä kappeliseurakuntia on esiintynyt myös aiemmin historiallisena aikana, ja monet nykyisistä kappeliseurakunnista ovat ennen itsenäiseksi seurakunnaksi muodostumistaan ja sitä mahdollisesti seurannutta kappeliseurakunnaksi tulemistaan olleet joko samojen tai eri emäseurakuntien kappeliseurakuntia. Varsinkin kunnallishallinnon perustamisen myötä 1860-luvulta alkaen monet kunniksi muodostuneet kappeliseurakunnat muodostuivat myös itsenäisiksi seurakunniksi joko 1800-luvun loppu- tai 1900-luvun alkuvuosikymmeninä. 1900-luvun lopulla Suomen evankelis­luterilaisessa kirkossa ei ollut enää yhtään kappeliseurakuntaa.

Kun kuntia etenkin 1960-luvulta sitten alettiin yhdistää toisiinsa, tämä johti myös seurakuntien yhdistämisiin, ja osana tätä prosessia kappeliseurakunta kirkon hallinnollisena yksikkönä otettiin uudestaan käyttöön palaten näin vuosisatoja vanhaan perinteeseen.

## Kappeliseurakunnat eri maissa
Paitsi Suomessa käsite kappeliseurakunta on käytössä ainakin Ruotsissa, Norjassa ja Saksassa joko nykyisessä tai historiallisessa merkityksessään.

## Luettelo Suomen kappeliseurakunnista

## Lähteet
* Kirkkolaki (1054/1993), 3. luvun 4 § 
* Kirkkojärjestys (1055/1993), 12. luku

### Viitteet

## Aiheesta muualla
*
Kapetingit

**Kapetingit**  (, virallisesti *maison de France*) on Euroopan vanhin ja laajin hallitsijasuku. Se on hallinnut Ranskaa vuosina 987–1792 ja 1815–1848 sekä useita muita Euroopan maita.

Kapetingit muodostivat kolmannen ranskalaisen dynastian merovingien ja karolingien jälkeen.

Dynastian yleisesti käytetty (vaikkakin epävirallinen) nimi *Les Capetiens* tulee sen kantaisäksi katsotulta ensimmäiseltä hallitsijalta Hugo I:ltä, jota kutsuttiin lisänimellä *Capet* hänen käyttämänsä kaavun mukaan. Jo ennen Hugo Capet’ta oli kaksi suvun jäsentä kuitenkin ollut Ranskaa edeltäneen Länsi-Frankian hallitsijana, Eudes I (hallitsijana 888–898) ja Robert I (hallitsijana 922–923). He hallitsivat kahden karolingihallitsijan välissä. Hugo Capet’n edeltäjiä kutsuttiin Robertien-dynastiaksi. 

Vuonna 987 tapahtuneesta Hugo Capet’n valinnasta ja voitelusta frankkien kuninkaaksi kapetingien dynastia hallitsi Ranskaa keskeytyksettä vuoteen 1792 eli Ranskan vallankumoukseen saakka. Kapetingien dynastian kausi Ranskan kuninkaina jaetaan kolmeen jaksoon. Suoraa kapetingien dynastiaa (888–1328) seurasivat Valois-suku (1328–1589) ja Bourbon-suku (1589–1792, 1814, 1815–1830). Lisäksi vuosina 1830–1848 hallinnut Orléans-suku oli osa Bourbon-sukua.

Ranskan lisäksi suvun jäsenet ovat hallinneet valtaistuimia monissa muissa maissa: Latinalaisessa keisarikunnassa, Espanjan, Portugalin, Sisilian, Napolin, Navarran, Unkarin, Puolan, Etrurian ja Molempain Sisiliain kuningaskunnissa, Luxemburgin suurherttuakunnassa, Andorran herrakunnassa (tuleva ruhtinaskunta) sekä Burgundin, Parman ja Luccan herttuakunnista. Espanjassa ja Luxemburgissa suvun jälkeläiset ovat yhä valtaistuimella.

## Suvun hallitsijat
### Länsi-Frankian ja Ranskan kuninkaat
#Eudes 888–898
#Robert I 922–923
#Hugo Capet 987–996
#Robert II 996–1031
#Henrik I 1031–1060
#Filip I 1060–1108
#Ludvig VI 1108–1137
#Ludvig VII 1137–1180
#Filip II 1180–1223
#Ludvig VIII 1223–1226
#Ludvig IX 1226–1270
#Filip III 1270–1285
#Filip IV 1285–1314
#Ludvig X 1314–1316
#Juhana I 1316
#Filip V 1316–1322
#Kaarle IV 1322–1328
#Filip VI 1328–1350
#Juhana II 1350–1364
#Kaarle V 1364–1380
#Kaarle VI 1380–1422
#Kaarle VII 1422–1461
#Ludvig XI 1461–1483
#Kaarle VIII 1483–1498
#Ludvig XII 1498–1515
#Frans I 1515–1547
#Henrik II 1547–1559
#Frans II 1559–1560
#Kaarle IX 1560–1574
#Henrik III 1574–1589
#Henrik IV 1589–1610
#Ludvig XIII 1610–1643
#Ludvig XIV 1643–1715
#Ludvig XV 1715–1774
#Ludvig XVI 1774–1792
#Ludvig XVIII 1814–1824
#Kaarle X 1824–1830
#Ludvig Filip 1830–1848

### Espanjan kuninkaat
#Filip V 1700–1724
#Ludvig I 1724
#Filip V 1724–1746
#Ferdinand VI 1746–1759
#Kaarle III 1759–1788
#Kaarle IV 1788–1808
#Ferdinand VII 1808, 1813–1833
#Isabella II 1833–1868
#Alfonso XII 1874–1885
#Alfonso XIII 1886–1931
#Juan Carlos I 1975–2014
#Felipe VI 2014–

### Molempain Sisiliain kuninkaat
#Ferdinand I 1816–1825
#Frans I 1825–1830
#Ferdinand II 1830–1859
#Frans II 1859–1860

### Luxemburgin suurherttuat
#Jean 1964–2000
#Henri 2000–

Kapetingeihin kuuluneet Sisilian, Napolin, Unkarin ja Puolan hallitsijat on lueteltu artikkelissa Anjou (hallitsijasuku).

## Lähteet
Albion

**Albion** voi tarkoittaa seuraavia:

* Albion, Ison-Britannian saaren vanha nimitys
* *[[Albion (albumi)|Albion]]*, Neumannin musiikkialbumi vuodelta 1986
* Albion, automerkki
* *[[Albion (peli)|Albion]]*, saksalaisen Blue Byte Softwaren kehittämä tietokoneroolipeli
* Albion, hevosten satulamerkki
* 15760 Albion, väliaikaiselta nimeltään (1992 QB1), toisena löydetty transneptuninen kohde.
* Operaatio Albion, Saksan laivasto- ja maahyökkäys Saarenmaalle, Hiidenmaalle ja Muhuun ensimmäisessä maailmansodassa 1917

;Britannian Kuninkaallisen laivaston aluksia ja alusluokkia
* Albion-luokka, 1760-luvulla käyttöön otettu linjalaivaluokka
* Albion-luokka, 1840-luvulla käyttöön otettu linjalaivaluokka
* Albion-luokka, 2000-luvun alussa käyttöön otettu maihinnousualusluokka
* HMS Albion (1763), Albion-luokan 74-tykkinen kolmannen luokan linjalaiva
* HMS Albion (1798), 22-tykkinen sluuppi
* HMS Albion (1802), Fame-luokan 74-tykkinen kolmannen luokan linjalaiva
* HMS Albion (1842), Albion-luokan 90-tykkinen toisen luokan linjalaiva
* HMS Albion (1898), Canopus-luokan rautaverhoiltu taistelulaiva
* HMS Albion (R07), Centaur-luokan lentotukialus
* HMS Albion (L14), Albion-luokan maihinnousualus.
Rekikylän kivikautinen asuinpaikka

**Rekikylän kivikautinen asuinpaikka** sijaitsee Rekikylässä Vesalan kaupunginosassa Oulussa, entisen Ylikiimingin kunnan alueella Kiiminkijoen tuntumassa.

Alueella on kymmeniä, mahdollisesti jopa satoja erikokoisia asumapainanteita. Tähän mennessä alueelta on löydetty kahdessa ryhmässä sijaitsevat yhteensä 140 asumuspainannetta. Sieltä on löytynyt kampakeraamisen kauden esineistöä, mm. reikäkivi. Aluetta on mahdollisesti kiertänyt jonkinlainen paaluaita, joka viittaisi alueen väkivaltaiseen menneisyyteen.

Toisin kuin Pohjois-Pohjanmaan muita kivikautisia kohteita, Rekikylää ei ole mitenkään tuotteistettu matkailukohteeksi.

## Lähteet

## Aiheesta muualla
* Reikäkivi Rekikylästä
Pasi Nielikäinen

**Pasi Nielikäinen** (s. 11. helmikuuta 1974 Oulainen) on suomalainen uransa päättänyt jääkiekkoilija, joka tunnettiin rajusta pelityylistään sekä lukuisista tappeluistaan.

Nielikäinen on Nivalan Urheilijoiden (nyk. Nivala Cowboys) kasvatti. Nielikäinen on pelannut ulkomailla muun muassa ECHL:ssä Miami Matadorsissa ja Englannissa Manchester Stormissa. SM-liigassa hän on edustanut HIFK:ta, Ässiä, Kärppiä, SaiPaa, HPK:ta ja Jokereita. 

Nielikäinen pelasi SM-liigassa 10 kauden aikana 363 runkosarjaottelua, joissa hän teki tehot 24+23=47 ja sai 848 jäähyminuuttia. Pudotuspelejä kertyi 37, tehopisteitä 1+2=3 ja jäähyminuutteja 47. Nielikäinen keräsi kaudella 2003–2004 eniten jäähyjä SM-liigassa. Hän saavutti urallaan Suomen mestaruuden HPK:ssa kaudella 2005–2006 ja hopeaa Kärpissä kaudella 2002–2003.

Nielikäinen ilmoitti uransa päättymisestä 1.11.2013.

Pasi Nielikäinen oli naimisissa mallina ja missinä tunnetun Jenni Anttilan kanssa 2004—2010. Eronsa jälkeen Nielikäinen oli avoliitossa ex-missi Satu Tuomiston kanssa 2011 asti.

## Tilastot

## Lähteet
* 

### Viitteet
Kansainvälinen Teosofinen Seura

__notoc__

**Kansainvälinen Teosofinen Seura** on teosofiseen liikkeeseen kuuluva  yhdistys, jolla on noin 60 kansallista osastoa eri puolilla maailmaa. Seuran kotipaikka on Adyarin kaupunginosassa Chennaissa, Intiassa.

## Historiaa
Kansainvälisen Teosofisen Seuran perustivat madame H. P. Blavatsky ja eversti Henry Steel Olcott New Yorkissa 17. marraskuuta 1875. Seuran päämaja siirrettiin Bombay'hin Intiaan vuonna 1878, ja myöhemmin nykyiselle paikalleen Adyariin, Madrasiin, jossa se rekisteröitiin 3. huhtikuuta 1905.

Seuran ensimmäisenä puheenjohtajana toimi eversti Olcott aina kuolemaansa saakka. Hänen jälkeensä seuran johtajina ovat toimineet esimerkiksi Annie Besant ja George Arundale.

## Toiminta
Teosofisella Seuralla on kolme ohjelmakohtaa:
#Muodostaa ihmiskunnan yleisen veljeyden ydin huolimatta rodun, uskontunnustuksen, sukupuolen, yhteiskuntaluokan taikka ihonvärin eroavaisuudesta.
#Antaa virikkeitä vertailevan uskontotieteen, filosofian ja luonnontieteiden tutkimukseen.
#Tutkia luonnon selvittämättömiä lakeja ja ihmisen piileviä voimia.

Seuran tunnuslause on suomeksi *Totuus on uskontoja korkeampi*, sanskritinkielellä *Satyan nasti paro dharmah*.

Kansainvälisessä Teosofisessa Seurassa on noin 30 000 jäsentä. Seuran presidentti on Radha Burnier ja varapresidentti John Algeo.

## Katso myös
* Teosofisen Seuran Suomen osasto

## Aiheesta muualla

* H. P. Blavatsky: Teosofian avain 
* Kansainvälinen Teosofinen Seura  (englanniksi)
* Teosofisen Seuran 50-vuotisjuhla Intiassa. Edustettuna 38 eri maata ja läsnä noin 3,300 jäsentä, Helsingin Sanomat, 24.1.1926, nro 23, s. 10, Kansalliskirjaston digitaaliset aineistot
Krokotiili Gena

**Krokotiili Gena** () on eräs venäläisen lastenkirjailijan Eduard Uspenskin luomista suosituista satuhahmoista. Krokotiili Gena seikkailee kirjassa *Krokotiili Gena ja hänen ystävänsä*, jonka venäjänkielinen alkuperäisteos on ilmestynyt vuonna 1966. Kirjan lisäksi Krokotiili Gena esiintyy useissa Sojuzmultfilmin animaatioelokuvissa parhaan ystävänsä Muksiksen (Tšeburaška) kanssa. Muksis on appelsiinilaatikosta löytynyt kuvitteellinen tropiikin eläin.

Gena on viisikymmentävuotias, arvokas krokotiili, joka työskentelee krokotiilina eläintarhassa ja soittaa haitaria. Suomessa M. A. Numminen on tehnyt tunnetuksi Genan syntymäpäivälaulun, *Minä soitan harmonikkaa*, joka on alun perin esitetty krokotiili Genasta ja Muksiksesta kertovassa nukkeanimaatiosarjassa.
Scorpion

**Scorpion** voi tarkoittaa seuraavia asioita:

## Henkilöitä
* *[[Skorpioni I]]*, Ylä-Egyptin hallitsija protodynastisella kaudella
* *[[Skorpioni II]]*, Ylä-Egyptin hallitsija protodynastisella kaudella

## Medioissa
### Sarjakuvissa
* *[[Le Scorpion]]*, Ranskassa Dargaudin julkaisema sarjakuvalehti

* *Scorpion*, viittaa useisiin hahmoihin Marvel Comicsin sarjakuvissa
* *The Scorpion*, hahmo Atlas/Seaboardin sarjakuvissa

### Elokuvissa
* *[[Scorpion (elokuva)|Scorpion]]*, ranskalainen vuonna 2007 julkaistu toimintaelokuva
* *[[Skorpionikuningas]]* (*The Scorpion King*), vuonna 2002 valmistunut seikkailuelokuva

### Peleissä
* *Scorpion*, pelikorteilla pelattava pasianssipeli
* *[[Scorpion (videopeli)|Scorpion]]*, vuonna 1989 Amigalle, Atari ST:lle ja MS-DOS:ille julkaistu tasohyppelypeli
* **, B-Cool Interactiven luoma FPS-peli Windowsille

* *[[Scorpion (Mortal Kombat)|Scorpion]]*, hahmo Mortal Kombat tappelupelisarjassa

### Kirjoissa
* *Scorpion*, Andrew Kaplanin vuonna 1985 kirjoittama vakoiluaiheinen romaani
* *Scorpions*, Walter Dean Myersin vuonna 1990 kirjoittama nuorille suunnattu romaani

### Musiikissa
* *[[Scorpions]]*, saksalainen hard rock -yhtye
* *The Scorpions*, englantilainen 1960-luvulla toiminut beat -yhtye

* *The Scorpion: Live at the Cadillac Club*, Lou Donaldsonin livealbumi vuodelta 1995
* *Scorpion*, Even julkaisema albumi vuodelta 2001
* *[[Scorpion (Draken albumi)|Scorpion]]*, Draken albumi vuodelta 2018

### Televisiossa
* *[[Scorpion (televisiosarja)|Scorpion]]*, vuonna 2014 alkanut yhdysvaltalainen televisiosarja

## Urheilussa
* *[[Hannover Scorpions]]*, vuosina 1996-2013 DEL-liigassa pelannut jääkiekkoseura
* *[[San Antonio Scorpions]]*, vuosina 2010-2015 NASL-liigassa pelannut jalkapalloseura

## Asevoimissa
* *[[FV101 Scorpion]]*, brittiarmeijan vuonna 1972 käyttöön ottama tiedustelupanssarivaunu
* *[[HMS Scorpion]]*, Kuninkaallinen laivasto on nimennyt monia aluksia tälle nimelle
* *[[M56 Scorpion]]*, Yhdysvaltain maavoimien Vietnamin sodassa käyttämä panssarintorjuntavaunu
* *[[Northrop F-89 Scorpion]]*, Yhdysvaltain ilmavoimien käyttämä suihkuhävittäjä
* *[[USS Scorpion]]*, Yhdysvaltain merivoimat on nimennyt monia aluksia tälle nimelle

## Aseita
* *[[Skorpioni (ballista)|Skorpioni]]* (*Scorpio*), roomalaisten keksimä piiritysase
* *[[Vz. 61 Škorpion]]*, Tšekkoslovakialainen konepistooli
* Scorpion EVO 3, Tšekkiläinen konepistooli

## Muualla
* Scorpions (Skorpionit, Bosnian serbeistä muodostettu vapaaehtoinen siviilikaarti
* Scorpions (The Directorate of Special Operations), oli Etelä-Afrikassa järjestäytnyttä rikollisuutta ja korruptiota vastaan taistellut järjestö
Suomusjärven kirkko

**Suomusjärven kirkko** sijaitsee Suomusjärven kirkonkylässä Salossa. Se on rakennettu vuosina 1847–1849. Ristinmuotoisen kirkon on suunnitellut intendentinkonttorissa arkkitehti E. B. Lohrmann, ja sen on rakentanut puuseppä I. Lindström.

Kirkko on järjestyksessä pitäjän kolmas kirkkorakennus. Ensimmäinen kirkko rakennettiin 1635 rukoushuoneeksi Laidikkeen kylään. Kirkoksi se vihittiin 1678. Se siirrettiin Suomusjärven kylään 1697. Kirkon sakariston on yhä jäljellä ruumishuoneeksi muutettuna. Sen jälkeinen  kirkko rakennettiin 1703, ja siitä jäljellä oleva kellotapuli rakennettiin Jaakko Härän johdolla vuonna 1750. 

Jeesus-lasta ja Jeesuksen ristiinnaulitsemista esittävä alttaritaulun on maalannut R. W. Ekman. Yksi kristallikruunuista on lahjoitus, muut ostettu 1850- ja 1860-luvuilla. Votiivilaiva on peräisin ajalta ennen vuotta 1820, ja sen rakentanut tuntematon merimies. Saarnatuolin on tehnyt turkulainen puuseppä H. J. Stenroosin 1897, ja sen on maalannut Kustaa Lucander. Kuvista tunnistaa Vapahtajan ja Johanneksen, joilla ainoina hahmoina on tuntomerkit. Kirkossa on paikkoja 560 hengelle.

Tyyliltään kirkko edustaa klassismia ja empireä. Uruissa on 13 äänikertaa ja ne on rakentanut 1972 Kangasalan urkutehdas.
 
Kellotapulin on vuonna 1750 rakentanut Kettulan ratsutilallinen Jaakko Härkä. 

Kirkko yhdessä Suomusjärven Kirkonkylän kanssa on osa Museoviraston vuonna 2009 määrittelemää Suomusjärven Kirkonkylän valtakunnallisesti merkittävää rakennettua kulttuuriympäristöä.

Kirkon sankarihautausmaan muistomerkki on paljastettu 1956 ja se on Ilmari Wirkkalan teos.
## Lähteet

## Aiheesta muualla

*
Parhaan elokuvan Oscar-palkinto

**Parhaan elokuvan Oscar-palkinto** on yksi palkinnoista, joita Yhdysvaltain elokuva-akatemia jakaa vuosittain Oscar-gaalassa. Palkinto jaetaan Yhdysvaltain elokuva-akatemian jäsenten äänestyksen perusteella. Parhaan elokuvan Oscar-palkinto on maailman arvostetuimpia elokuvapalkintoja.

Vuoden 2024 gaalasta lähtien parhaan elokuvan on täytettävä monimuotoisuustandardit, joiden mukaan elokuvan tekijöissä on oltava tarpeeksi vähemmistöjen edustajia.

Vuoden 2026 gaalassa palkittu *[[One Battle After Another]]* on tuorein voittaja tässä kategoriassa.

## Voittajat ja ehdokkaat
Listassa vuosi tarkoittaa pääsääntöisesti vuotta, jolloin elokuva sai ensi-iltansa. Palkinnot jaetaan sitten seuraavan vuoden gaalassa. Vuoteen 1950 asti palkinto annettiin tuotantoyhtiölle ja vuodesta 1951 lähtien tuottajalle. Ensimmäisessä gaalassa vuonna 1929 jaettiin kaksi eri palkintoa, "outstanding picture" ja "unique and artistic production", joita voidaan pitää "parhaan elokuvan" palkintoina. Seuraavasta vuodesta alkaen palkintoja on jaettu vain yksi.

### 1920-luku

### 1930-luku

### 1940-luku

### 1950-luku

### 1960-luku

### 1970-luku

### 1980-luku

### 1990-luku

### 2000-luku

### 2010-luku

### 2020-luku

## Katso myös
*Parhaan elokuvan Bafta-palkinto
*Parhaan draamaelokuvan Golden Globe -palkinto
*Parhaan musikaali- tai komediaelokuvan Golden Globe -palkinto

## Lähteet
Parhaan miespääosan Oscar-palkinto

**Parhaan miespääosan Oscar-palkinto** on Yhdysvaltain elokuva-akatemian vuosittain jakama palkinto. Se annetaan elokuva-alalla työskenneelle miesnäyttelijälle, joka on tehnyt erinomaisen suorituksen pääroolissa. Ensimmäinen Oscar-gaala järjestettiin vuonna 1929, jolloin palkinnon vastaanotti Emil Jannings rooleistaan elokuvissa *[[Viimeinen määräys]]* ja *[[Kiusaus (vuoden 1927 elokuva)|Kiusaus]]*. Nykyään ehdokkaat päätetään siirtoäänivaalitavalla elokuva-akatemian näyttelijäosaston sisällä; voittajan valitsevat koko akatemian äänestyskelpoiset jäsenet äänienemmistöllä.

Palkinto on jaettu yhteensä 86 eri henkilölle. Daniel Day-Lewis on saanut eniten palkintoja tässä kategoriassa kolmella Oscarilla. Spencer Tracy ja Laurence Olivier saivat kumpikin yhdeksän ehdokkuutta, enemmän kuin kukaan muu. Vuoden 2026 gaalasta alkaen Michael B. Jordan on kaikkein tuorein voittaja tässä kategoriassa roolistaan elokuvassa *[[Sinners]]*.

## Voittajat ja ehdokkaat

	

	
	
	
	

	
	
	
	

### 1920-luku

### 1930-luku

### 1940-luku

### 1950-luku

### 1960-luku

### 1970-luku

### 1980-luku

### 1990-luku

### 2000-luku

### 2010-luku

### 2020-luku

## Katso myös
*Parhaan miespääosan SAG-palkinto
*Paras miespääosa draamaelokuvassa (Golden Globe)
*Paras miespääosa musikaali- tai komediaelokuvassa (Golden Globe)
*Parhaan miespääosan Bafta-palkinto

## Huomioita

## Lähteet
Parhaan naispääosan Oscar-palkinto

**Parhaan naispääosan Oscar-palkinto** on Yhdysvaltain elokuva-akatemian vuosittain jakama elokuvapalkinto. Se annetaan elokuva-alalla työskenneelle naisnäyttelijälle, joka on tehnyt erinomaisen suorituksen pääroolissa. Ensimmäinen Oscar-gaala järjestettiin vuonna 1929, jolloin palkinnon vastaanotti Janet Gaynor rooleistaan elokuvissa *[[Seitsemännessä taivaassa (vuoden 1927 elokuva)|Seitsemännessä taivaassa]]*, *[[Kadun enkeli]]* ja *[[Auringonnousu (elokuva)|Auringonnousu]]*. Nykyään ehdokkaat päätetään siirtoäänivaalitavalla elokuva-akatemian näyttelijäosaston sisällä; voittajan valitsevat koko akatemian äänestyskelpoiset jäsenet äänienemmistöllä.

Palkinto on jaettu yhteensä 79 eri henkilölle. Katharine Hepburn on saanut eniten palkintoja tässä kategoriassa neljällä Oscarilla. Meryl Streep on ollut ehdolla 17 kertaa (voittaen kahdesti). Vuoden 2026 gaalasta alkaen Jessie Buckley on kaikkein tuorein voittaja tässä kategoriassa roolistaan elokuvassa *[[Hamnet (elokuva)|Hamnet]]*.

## Voittajat ja ehdokkaat

 

### 1920-luku

### 1930-luku

### 1940-luku

### 1950-luku

### 1960-luku

### 1970-luku

### 1980-luku

### 1990-luku

### 2000-luku

### 2010-luku

### 2020-luku

## Katso myös
* Paras naispääosa draamaelokuvassa (Golden Globe)
* Paras naispääosa musikaali- tai komediaelokuvassa (Golden Globe)
* Parhaan naispääosan SAG-palkinto
* Parhaan naispääosan Bafta-palkinto

## Huomioita

## Lähteet
* Academy Award Database – virallinen tietokanta
* Elonet.fi – suomenkieliset elokuvien nimet

### Viitteet

## Aiheesta muualla
Karunan kirkko

**Karunan kirkko** sijaitsee Karunassa Sauvossa. Se on rakennettu vuosina 1908–1910 Josef Stenbäckin suunnittelemana Karunan harmaasta graniitista. Tyyli edustaa kansallisromantiikkaa. Istumapaikkoja on 480. Kirkko on tornillinen pitkäkirkko. Torni on sijoitettu pohjakaavaan epäsymmetrisesti kaakkoon. Etelässä kirkkoon liittyy puolipyöreä eteisabsidi. Kuori on itäpuolessa. Kirkkosalin keskellä olevassa betonisessa tähtiholvissa ja vyökaarissa on köynnöskoristelua, mutta muuten kirkko on sisältä rapattu valkoiseksi. Sitä on luonnehdittu yhdeksi Suomen onnistuneimmista ja kauneimmista kansallisromanttisista kirkoista.

Ilmari Launis on suunnitellut kirkon alttarilasimaalaukset ("Ristiinnaulittu, jonka juurelta vuotaa elämän veden virta" sekä sivuilla "Kalkkia ja leipää kantavat enkelit"). Kirkko on suosittu vihkikirkko. Kellot vuodelta 1689 ovat vanhasta kirkosta, samoin kuin viisiäänikertaiset urut, mutta niiden sijasta käytössä on sähköurut.

Kun kirkko oli valmistunut, sen vieressä sijainnut Karunan vanha kirkko siirrettiin 1912 Helsinkiin Seurasaaren ulkomuseoon.

## Kuvagalleria

Kuva:Karuna Church 1.jpg
Kuva:Karuna Church 3.jpg
Kuva:Karuna sh 2011.JPG


## Katso myös
* Sauvon kirkko, Paimion seurakunnan kirkko.

## Lähteet

## Aiheesta muualla
M551 Sheridan

**M551 Sheridan** oli Yhdysvaltain maavoimien käyttämä tiedustelu-/kevyt panssarivaunu. Vaunun 152 mm:n tykki-laukaisin oli aikanaan ainutlaatuinen, koska sillä voidaan ampua sekä normaaleja ammuksia että Shillelagh-ohjuksia, sillä sileäputkisilla vaunukanuunoilla voidaan ampua ohjuksia. Vaunun alumiinipanssarointi oli heikko, ja oli erityisen altis sinkoaseille ja miinoille.

Sheridan suunniteltiin vuonna 1959 korvaamaan M41- ja M56-panssarivaunut, jotka silloin olivat Yhdysvaltain maavoimien käytössä. Vaunu suunniteltiin ilmakuljetettavaksi ja kykeneväksi liikkumaan vedessä. Tuotanto kesti vuodet 1965-1970, jolloin General Motors oli ehtinyt valmistaa noin 1&nbsp;700 vaunuyksilöä. Vuonna 1969 vaunuja lähetettiin Vietnamin sotaan, jossa ne pian saivat huonon maineen heikkouksiensa ja maastoon sopimattomuuden takia. Ongelmia korjattiin, ja vaunut toimivat hyvin, kunnes ne vuonna 1971 vedettiin pois Vietnamista.

Vietnamin kokemuksien perusteella Sheridania paranneltiin edelleen, ja vaunut toimivat hyvin Panaman operaatiossa 1989 ja Persianlahden sodassa 1991. Yhdysvaltain maavoimien Kalifornian aavikon koulutuskeskuksessa on 300 Sheridania esittämässä nykyaikaisia venäläisiä panssarivaunuja.

## Lähteet
*Trewhitt, Philip: Panssarivaunut ja panssaroidut ajoneuvot, Karisto Oy, Hämeenlinna, 2009, suom. Petri Kortesuo  (s. 97)

### Viitteet
Pekoraali

**Pekoraali** ( 'karja') tarkoittaa typerän mahtipontista ja naurettavaa kirjoitelmaa tai puhetta.

## Sanan etymologia
Sana *pekoraali* on tullut suomen kieleen ruotsista (*pekoral*), jossa sana tavataan ensi kerran 1790-luvulla. Substantiivi *pekoral* tarkoittaa kirjoitelmaa – runoutta tai proosaa –, jonka hupsuus ja mahtipontisuus synnyttää tahtomattaan naurettavan vaikutelman; adjektiivi *pekoral* tarkoittaa 'laumoille suunnattua' kirjallisuutta tms. Alun perin sana on latinalaista perua: *pecoralis* tarkoittaa 'karjalle, laumalle sopivaa' (lat. gen. *pecoris*).

Kirjallisuudentutkija Daniel Möller määrittelee: ”Pekoraali on kirjallisuuden vastine rihkamataiteelle ja kalkkunaelokuville: taidetuotos, jossa kunnianhimon ja lopputuloksen ristiriita lyö korville.”

Suomenkielisessä kirjallisuudessa sanan *pekoraali* tunnetuin esiintymä lienee Lewis Carrollin kirjaan *[[Liisan seikkailut peilimaailmassa]]* (1871) sisältyvässä runossa "Pekoraali" (), jonka suomensivat Kirsi Kunnas ja Eeva-Liisa Manner vuonna 1974.

Ruotsissa pekoraaleja on julkaistu useissa antologioissa.

## Lähteet

## Kirjallisuutta
* 
* 
* 
*
Kiinalainen

**Kiinalainen** voi tarkoittaa:
*Kiinalaisia eli Kiinan asukkaita
*Kiinanpommi-ilotulitetta
*Kiinalainen on myös Henning Mankellin kirjoittama kirja